**ДОКУМЕНТАЦИЯ ЗА УЧАСТИЕ В ПРОЦЕДУРА С ПРЕДМЕТ:**

*„Осигуряване на текущи ремонти и техническа поддръжка на електронни пътни знаци с променливо съдържание използвани от базите на „Автомагистрали“ ЕАД*

Изготвил:…………………….

/……………………………../

Съгласували:

Юрист……………………

/…………………………../

Експерт…………………

/…………………………../

Ръководител отдел "ПРОЦЕДУРИ

ОБЩЕСТВЕНИ ПОРЪЧКИ И

КОНТРОЛ НА ДОГОВОРИ"……………………….

/……………………………../

**2021**

**СЪДЪРЖАНИЕ:**

**РАЗДЕЛ I**

**УКАЗАНИЕ ЗА УЧАСТИЕ**

**I.** ОПИСАНИЕ НА ПРЕДМЕТА НА ПОРЪЧКАТА

**II.** ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. УСЛОВИЯ ЗА УЧАСТИЕ В ПРОЦЕДУРАТА

2. ЛИЧНО СЪСТОЯНИЕ НА УЧАСТНИЦИТЕ

3. КРИТЕРИИ ЗА ПОДБОР НА УЧАСТНИЦИТЕ

**III.** ИЗИСКВАНИЯ КЪМ ОФЕРТИТЕ НЕОБХОДИМИТЕ ДОКУМЕНТИ И ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА.

**ІV.** ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА.

**V.** ПРОВЕЖДАНЕ НА ПРОЦЕДУРАТА

**VI.** РЕШЕНИЕ ЗА ИЗБОР НА ИЗПЪЛНИТЕЛ

**VII.** СКЛЮЧВАНЕ НА ДОГОВОР

**VIII.** УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

**IX.** ЗАКЛЮЧИТЕЛНИ УСЛОВИЯ

**РАЗДЕЛ II**

**ОБРАЗЦИ НА ДОКУМЕНТИ**

1. Образец № 1 - АДМИНИСТРАТИВНИ ДАННИ НА УЧАСТНИКА

2. Образец № 2 - ОФЕРТА

3. Образец № 3 - ДЕКЛАРАЦИЯ за липсата на обстоятелствата по чл. 54, ал. 1, т. 1, 2 и 7 от Закона за обществените поръчки

4. Образец № 4 – ДЕКЛАРАЦИЯ за липсата на обстоятелствата на основания за отстраняване;

5. Образец № 5 - ДЕКЛАРАЦИЯ за отсъствие на обстоятелствата по чл. 3, т. 8 или наличие на изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС)

6. Образец № 6 – ДЕКЛАРАЦИЯ по чл. 66, ал.2 от Закона за мерките срещу изпирането на пари

7. Образец № 7 – ДЕКЛАРАЦИЯ за липса на свързаност с друг участник, по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

8. Образец № 8 – ДЕКЛАРАЦИЯ за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество

9. Образец № 9 – ДЕКЛАРАЦИЯ за срока на валидност на офертата

10. Образец № 10 – ДЕКЛАРАЦИЯ по ЗЛД

11. Образец №11 – списък с изпълнени услуги

12. Образец №12 – Техническо предложение

13. Образец № 13 – Ценово предложение

14. Методика за оценка;

**РАЗДЕЛ I**

**УКАЗАНИЯ ЗА УЧАСТИЕ**

|  |
| --- |
| **І. ОПИСАНИЕ НА ПРЕДМЕТА НА ПОРЪЧКАТА** |

**1.Предмет и място на изпълнение на поръчката:**

1.1. Настоящата поръчка включва дейности, свързани с извършването на техническа поддръжка, текущи ремонти и при необходимост подмяна на стари електронни пътни знаци с нови, монтирани на специализираните автомобили и складирани в базите собственост на „Автомагистрали“ ЕАД.

1.2. Мястото на изпълнение на дейностите, включени в обхвата на поръчката:

Бази на Автомагистрали ЕАД обслужващи: АМ „Тракия“, АМ „Хемус:, АМ „Струма“ и АМ „Марица“

**2. Възложител**

Възложител на настоящата поръчка е „Автомагистрали“ ЕАД.

**3. Критерий за възлагане**

3.1. Настоящата поръчка се възлага въз основа на икономически най - изгодната оферта, съгласно Критерият за възлагане на поръчката (методика за оценка на офертите) приложен към условията за участие.

3.2. Класирането на участниците се извършва по низходящ ред на получената комплексна оценка, закръглена до втория знак след десетичната запетая, като на първо място се класира участникът, който е получил най-висока комплексна оценка (КО) на офертата.

**4. Обем и обхват на поръчката:**

Обемът и обхватът на възлаганите работи е по преценка на Възложителя и е в зависимост от съществуващата необходимост и осигурения финансов ресурс.

Ориентировъчен брой електронни пътни знаци с променливо съдържание, монтирани на специализираните превозни средства, собственост на „Автомагистрали“ ЕАД – 34 бр.

Участникът определен за изпълнител, е длъжен да осигури 2 години гаранция на електрониката, актуаторите и дисплеите на контролерите, където е необходимо тяхната подмяна.

Ежемесечната техническа поддръжка включва:

* Проверка на правилната работа на светлинната матрица;
* Импрегниране на светлинната матрица веднъж годишно за да се защитава електрониката от агресивната среда, в която работи;
* Проверка на сензорите за автоматично преминаване в дневен и нощен режим;

- Почистване и измиване на целите съоръжения с подходящи препарати;

- Проверка на всички кабели и кабелни разклонения за тяхната изправност и разкъсаност;

- Проверка на всички механични връзки, болтове, гайки, планки за тяхната цялост;

- Проверка на всички задвижващи механизми - актуатори за тяхната правилна работа и съпътстващо гресиране;

- Проверка на всички управляващи устройства за тяхното правилно подаване на команди - дисплей и контролери;

- Проверка на правилната работа на софтуера;

- Ъпдейтване с най-новите версии на софтуера за по-добра работа и функционалност на цялото съоръжение.

При подписване на договор за поддръжка всички електронни компоненти и задвижващи механизми, които са извънгаранционни да бъдат автоматично приведени под гаранция за сметка на Възложителя и при дефект на някои от тези елементи ще бъдат подменени за сметка спечелилия участник.

**5. Срок за изпълнение и начини на плащане**

5.1. Срокът за изпълнение на договора - **до 2 години**, като срокът за изпълнение на договорените работи започва да тече от датата на подписването на договор за стартиране на дейностите.

Всяко дължимо плащане по догoвора ще се извършва в срок до 30 (тридесет) календарни дни, въз основа и след представяне на следните документи:

1. оригинална фактура от **ИЗПЪЛНИТЕЛЯ**;

2. двустранно подписан приемо-предавателен протокол, за реално извършени и приети от **ВЪЗЛОЖИТЕЛЯ** без забележки дейности.

За дейности, които не са включени в ценовото предложение, но са необходими за изпълнение на предмета на поръчката, се определят с констативен протокол между **ВЪЗЛОЖИТЕЛ и ИЗПЪЛНИТЕЛ,**

**6. Срок на валидност на офертите**

**6.1.** Срокът на валидност на офертите трябва да бъде не по-малък от **90 (деветдесет)** календарни дни, считано от крайния срок за получаване на офертите.

**6.2.** Възложителят може да поиска от участниците да удължат срока на валидност на офертите до сключване на договора.

**6.3.** Участникът ще бъде отстранен от участие в процедурата за възлагане на настоящата поръчка, ако представи оферта с по-кратък срок на валидност или откаже да удължи срока на валидност на офертата си след отправяне на покана от страна на възложителя и в определения в нея срок.

|  |
| --- |
| **ІІ. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА** |

**1. УСЛОВИЯ ЗА УЧАСТИЕ В ПРОЦЕДУРАТА**

1.1**.** Участник в настоящата поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено, като всеки участник трябва да отговаря на предварително обявените изисквания на Възложителя в документацията за участие в поръчката.

1.2. Участниците са длъжни да съблюдават сроковете и условията, документацията за участие.

1.3. Участниците се представляват от лицата, представляващи ги по закон или от лице, което представлява участника по пълномощие.

1.4. За участие в поръчката участникът изготвя и представя оферта, като се придържа точно към обявените от Възложителя условия.

1.5. Участниците – обединения следва да определят партньор, който да представлява обединението за целите на процедурата и да уговорят солидарна отговорност на членовете на обединението при изпълнение на поръчката, когато такава не е предвидена съгласно приложимото законодателство.

1.6. В случай, че участникът в процедурата е обединение от физически и/или юридически лица, което не е юридическо лице, следва да представи копие от документа за създаване на обединението, както и следната информация във връзка с конкретната поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

1.7. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

1.8. В процедура за възлагане на поръчката едно физическо или юридическо лице може да участва само в едно обединение.

1.9. Клон на чуждестранно лице може да е самостоятелен участник в процедурата за възлагане на поръчката, ако може самостоятелно да подаде оферта и да сключи договор, съгласно законодателството на държавата, в която е установен клонът.

**2. ЛИЧНО СЪСТОЯНИЕ НА УЧАСТНИЦИТЕ**

Участниците са длъжни да уведомят писмено Възложителя в 3-дневен срок от настъпване на някое от обстоятелствата, посочени в т. 2.1 .

2.1**.** Възложителят отстранява от участие в процедура за възлагане на поръчката участник, за когото е налице някое от основанията, възникнало преди или по време на процедурата, а именно:

2.1.1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс или за престъпление, аналогично на посочените, в друга държава членка или трета страна;

2.1.2. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на Възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган;

2.1.3. е налице неравнопоставеност в случаите по чл. 44, ал. 5 от ЗОП;

2.1.4. е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

2.1.5.е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

2.1.6. е налице конфликт на интереси, който не може да бъде отстранен;

2.1.7. Основанията по т. 2.1.2. не се прилагат, когато размерът на неплатените дължими данъци или социално – осигурителни вноски е не повече от 1 на сто от сумата на годишния общ оборот за последната приключена финансова година.

2.1.8. Основанията по т. 2.1.1 и т. 2.1.6 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 2.1.1 и т.2.1.6. се отнасят и за това физическо лице.

***Забележка:*** *Лицата по чл. 54, ал. 2 от ЗОП са, както следва:*

*1. при събирателно дружество – лицата по чл. 84, ал. 1 и чл. 89, ал. 1 от Търговския закон;*

*2. при командитно дружество – неограничено отговорните съдружници по чл. 105 от Търговския закон;*

*3. при дружество с ограничена отговорност – лицата по чл. 141, ал. 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон;*

*4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;*

*5. при командитно дружество с акции – лицата по чл. 256 от Търговския закон;*

*6. при едноличен търговец – физическото лице – търговец;*

*7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;*

*8. при кооперациите – лицата по чл. 20, ал. 1 и чл. 27, ал. 1 от Закона за кооперациите;*

*9. при сдружения - членовете на управителния съвет по чл. 30, ал. 1 от Закона за юридическите лица с нестопанска цел или управителя, в случаите по чл. 30, ал. 3 от Закона за юридическите лица с нестопанска цел;*

*10. при фондациите – лицата по чл. 35, ал. 1 от Закона за юридическите лица с нестопанска цел;*

*11. в случаите по т. 1 - 7 – и прокуристите, когато има такива;*

*12. за чуждестранните лица – лицата, които представляват, управляват и контролират участника съгласно законодателството на държавата, в която са установени.*

*12.1. В случаите по т. 11 и 12, когато лицето има повече от един прокурист декларацията се подава само от прокуриста, в чиято представителна власт е включена територията на Република България.*

*12.2. Участниците са длъжни при поискване от страна на възложителя да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и 3 от ЗОП независимо от наименованието на органите, в които участват, или от длъжностите, които заемат.*

2.1.9. Отстранява се и участник в процедурата – обединение от физически и/или юридически лица, когато за член на обединението е налице някое от посочените по т. 2.1 по-горе основания за отстраняване.

2.1.10. Основанията за отстраняване се прилагат до изтичане на следните срокове:

а) пет години от влизането в сила на присъдата – по отношение на обстоятелствата по т. 2.1.1, освен ако в присъдата е посочен друг срок на наказанието;

б) три години от датата на:

- влизането в сила на решението на Възложителя, с което участникът е отстранен за наличие на обстоятелствата по т. 2.1.4., точка „а“;

- влизането в сила на акт на компетентен орган, с който е установено наличието на обстоятелствата по 2.1.5., освен ако в акта е посочен друг срок;

**3. КРИТЕРИИ ЗА ПОДБОР НА УЧАСТНИЦИТЕ**

С посочените по-долу критерии за подбор Възложителят е определил минималните изисквания за допустимост по отношение на участниците в процедурата с цел установяване на възможността им за изпълнение на поръчката.

При участие на обединения, които не са юридически лица, съответствието с критериите за подбор се доказва от обединението – участник, а не от всяко от лицата, включени в него, с изключение на съответната регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединение.

**3.1. Участникът следва да е изпълнил през последните 5 (пет) години, считано от датата на подаване на офертата, минимум 1 (една) услуга с предмет, идентични или сходни с тези на поръчката.**

*\*Под дейности (услуги), сходни с тези на настоящата поръчка,* *следва да се разбира* *доставка, монтаж, сервизно обслужване и поддържане на електронни табла и/или на знаци с променливо съдържание, и извършването на всички съпътстващи пускането им в експлоатация, строително-монтажни и ремонтни работи, и/или еквивалентно.*

\*За доказване на обстоятелствата, участникът следва да представи списък по Образец № 11 на услугите, идентични или сходни с тези на настоящата поръчка, с посочване на сумите, датите и получателите.

**3.2.** Изисква се участникът да има внедрена система за управление на безопасността на движението по пътищата, сертифицирана съгласно стандарт БДС ISO 39001:2014 или еквивалентен. Наличието на сертификат за внедрена система за упр. на безопасността на движението по пътищата, съгласно стандарт БДС ISO 39001:2014 или еквивалентен,

\* За доказване на минималното изискване участниците представят: Валидни сертификати, издадени от акредитирани лица, за контрол на качеството, удостоверяващи съответствието с изискването на Възложителя.

Участникът, определен за изпълнител, трябва да има и да поддържа валиден сертификат през целия срок на изпълнение на договора.

**3.3. Изисквания относно икономическо и финансово състояние:**

Изисква се участникът в поръчката за последната приключила финансова година да има положителен финансов резултат от дейността си, което се установява с представяне на ГФО за последната приключила финансова година.

\* За доказване на минималното изискване участниците представят копие ГФО за последната приключила финансова година.

|  |
| --- |
| **ІІІ. ИЗИСКВАНИЯ КЪМ ОФЕРТИТЕ** |

**1. Подготовка на офертата:**

1.1. Участниците трябва да проучат всички указания и условия за участие, дадени в документацията за участие.

1.2. При изготвяне на офертата всеки участник трябва да се придържа точно към обявените от Възложителя условия.

1.3. Отговорността за правилното разбиране на документацията за участие се носи единствено от участниците.

1.4. Представянето на оферта задължава участника да приеме напълно всички изисквания и условия, посочени в тази документация, при спазване на българското законодателство.

1.5. До изтичането на срока за подаване на офертите всеки участник в процедурата може да промени, допълни или да оттегли офертата си.

1.6. Всеки участник в процедурата има право да представи само една оферта.

1.7. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

1.8. Офертата не може да се предлага във варианти.

1.9. Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

1.10. Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

**2. Съдържание на офертата:**

2.1. Офертата се представя на български език в запечатан, непрозрачен плик от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.

Върху плика участникът посочва:

наименованието на участника, включително участниците в обединението, когато е приложимо;

адрес за кореспонденция, телефон и по възможност – факс и електронен адрес;

наименованието на поръчката.

2.2. Ако за участник се установи липса, непълнота или несъответствие на информацията, с изискванията към личното му състояние или критериите за подбор, посочени в настоящите указания, ще бъде отстранен от участие в процедурата.

2.3. Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се представи оригинал или нотариално заверено копие на пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

**3. Съдържание на Плика:**

**3.1. Опис на представените документи**, съдържащи се в офертата, подписан от участника.

**3.2. Документ, от който да е видно правното основание за създаване на обединение,** в случай, че участникът е обединение, което не е юридическо лице, подписан от лицата включени в обединението.

Документът следва да съдържа следната информация:

правата и задълженията на участниците в обединението;

разпределението на отговорността между членовете на обединението;

дейностите, които ще изпълнява всеки член на обединението;

определяне на партньор, който да представлява обединението за целите на поръчката.

**3.3.** документ за упълномощаване, когато лицето, което подава офертата, не е законният представител на участника – **оригинал или нотариално заверено копие**;

**4**. **Изисквания към съдържанието на Техническото предложение за изпълнение на поръчката.**

4.1. Техническо предложение - Образец № 12 в съответствие с изискванията на Възложителя.

**5. Изисквания към съдържанието на ценовото предложение:**

Ценовото предложение **се представя в отделен запечатан непрозрачен плик**, подписано и подпечатано от представляващия участника или от надлежно упълномощено лице.

Ценовото предложение се изготвя съобразно Образец № 13

Извън плика с надпис: «Ценово предложение» не трябва да е посочена никаква информация относно цената.

Участници, които по какъвто и да е начин са включили някъде в офертата си извън плика «Ценово предложение» данни свързани с предлаганата цена (или част от нея), ще бъдат отстранени от участие в процедурата.

Цените се закръглят до втория знак след десетичната запетая.

Възложителят може да поиска обосновка по предоставените крайни и единични цени.

**6. Други документи:**

6.1. **Документ, от който да е видно правното основание за създаване на обединение,** в случай, че участникът е обединение, което не е юридическо лице, подписан от лицата включени в обединението.

Документът следва да съдържа следната информация:

правата и задълженията на участниците в обединението;

разпределението на отговорността между членовете на обединението;

дейностите, които ще изпълнява всеки член на обединението;

определяне на партньор, който да представлява обединението за целите на поръчката.

6.2.документ за упълномощаване, когато лицето, което подава офертата, не е законният представител на участника – **оригинал или нотариално заверено копие**.

**7. Запечатване**

**7.1.** Документите се представят в запечатан непрозрачен плик, върху който се посочва:

|  |
| --- |
| Оферта за участие в поръчка с предмет:  «..................................» /посочва се наименованието на поръчката/  Участник:(посочва се името на участника)  Адрес и телефон/факс и ел. поща: …………..  До  „АВТОМАГИСТРАЛИ“ ЕАД  Гр. София, 1618  Бул. Цар Борис III, 215, ет.3  деловодство |

7.2.Пликът включва документите посочени в т. 3 „Съдържание на плика“, както и отделен запечатан непрозрачен плик с надпис „Ценово предложение“, който съдържа ценовото предложение.

7.3.Участник, документите в чиято оферта не са систематизирани по указания по-горе начин се отстранява от участие в процедурата.

**8. Място и срок за подаване на оферти**

8.1.Офертата се представя от участника или от упълномощен от него представител лично или по пощата с препоръчано писмо с обратна разписка на адрес: Република България, обл. София (Столица), общ. Столична, гр. София 1618, бул. „Цар Борис III“ № 215, ет. 3, всеки работен ден от 09:00 ч. до 16:00 ч.

8.2.Срокът за подаване на оферти е посочен в поканата.

8.3.Всеки участник следва да осигури своевременното получаване на офертата от Възложителя.

8.4.До изтичане на срока за получаване на оферти, всеки участник може да промени, допълни или оттегли офертата си.

8.5.Оттеглянето на офертата прекратява по-нататъшното участие на участника в процедурата.

8.6.Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта“ (с входящ номер).

**9. Приемане и връщане на оферти**

9.1. При подаване на офертата и приемането й върху плика се отбелязва входящ номер и дата на постъпване и посочените данни се отбелязват във входящ регистър. На всеки един участник, се предоставя лист с отбелязан на него регистрационен номер и дата на подаване на офертата за участие в процедура.

9.2. Оферти, които са представени след изтичане на крайния срок за получаване или в незапечатан, прозрачен или скъсан плик, не се приемат за участие в процедурата и се връщат незабавно на участниците. Тези обстоятелства се отбелязват във входящия регистър.

9.3. Когато към момента на изтичане на крайния срок за получаване на офертите посочен в Поканата за оповестяване на поръчката, пред мястото, определено за тяхното подаване все още има чакащи лица, те се включват в списък, който се подписва от представител на Възложителя и присъстващите лица. Офертите на лицата от списъка се приемат.

9.4.Не се допуска приемане на оферти от лица, които не са включени в списъка по т. 9.3.

**9. Отваряне на офертите**

9.1.След изтичане на срока за получаване на оферти за участие в поръчката, назначена от Възложителя комисия разглежда, оценява и класира представените оферти.

9.2.Отварянето на офертите се извършва на закрито заседание на комисията.

|  |
| --- |
| **ІV. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА** |

**1. Общи изисквания:**

1. Участникът, извършващ тази специализирана дейност трябва да притежава валиден сертификат за експлоатационни показатели издаден от акредитиран нотифициращ орган, фигуриращ в базата на Европейската комисия (NANDO).
2. В сертификата за експлоатационни показатели на участникът трябва да фигурира продукт, отговарящ на изискванията за предефиниран прекъснат електронен пътен знак.
3. Участникът трябва да притежава измервателни уреди ( яркомер, луксметър, фликерметър и колориметър), които да имат валидно свидетелство за калибриране, издадено от акредитиран метеорологичен орган на територията на Европейският съюз. С помощта на тези уреди, участникът трябва да може да прави настройки на светлинната матрица след извършен ремонт съгласно изискванията на хармонизирания стандарт EN 12966-1:2005+A1:2009.
4. участникът трябва да издаде протокол, от който да са видни светлинните характеристики на LED матрицата на всеки един електронен пътен знак след направеният ремонт, съобразен с хармонизираният стандарт EN 12966-1:2005+A1:2009.
5. Участникът трябва да направи подходяща защита на електрониката (инпрегнация) след извършен ремонт, с оглед на неблагоприятните външни условия, при които работят електронните пътни знаци.
6. Използването на електронни компоненти по време на сервизната дейност трябва да отговарят на температурни изисквания към околната среда и да работят надеждно в температурния интервал -25°С до +65°С съобразено с хармонизирания стандарт EN 12966-1:2005+A1:2009.
7. След извършен ремонт и сервиз трябва да се запази високото ниво на защита на електронните пътни знаци от прах и вода обявен от завода производител IP54.
8. При подмяна на покритието на черните челни панели на LED матриците, където това е необходимо, нанасянето на новото покритие трябва да отговаря на яркосно отношение R2 съобразено с хармонизирания стандарт EN 12966-1:2005+A1:2009.
9. При подмяна на светещи LED елементи и съпътстваща електроника, при работа на LED матрицата не трябва да се наблюдава трептене по ниско от 90Hz съобразено с хармонизираният стандарт EN 12966-1:2005+A1:2009.
10. Подменените LED елементи трябва да бъдат от същия производител и RANG, които са използвани от производителя на електронните пътни знаци. С това се гарантира еднородност на изображението.
11. При подмяна на задвижващи механизни, където това е опционално, да се направят настройки на ходовете на електромеханичните цилиндри, с цел избягване на по-големи повреди на ободудването при грешно зададени ходове.
12. При сервизирането на електронни пътни знаци с подвижен механизъм да се гресират точките на закрепване на подвижния механизъм.
13. Където има счупени и увредени дисплеи на контролери да бъдат подменени с нови и адаптирани към електронните пътни знаци.
14. Където има счупени и увредени кутии на контролера за управление монтирани в кабините на специализираните автомобили, да се подменят с нови както и закрепването към стъклата.
15. Подмяна и обучаване на сензори за дневен и нощен режим, където това е необходимо, съобразено с хармонизираният стандарт EN 12966-1:2005+A1:2009 за всеки цвят поотделно.
16. Подмяна за ръждясалите закрепващи болтове на електронните пътни знаци.
17. Участникът трябва да осигури специализиран монтаж, демонтаж и транспорт на електронните пътни знаци от базите на „Автомагистрали“ ЕАД, за да не се допусне увреждане на имуществото на дружеството.

|  |
| --- |
| **V. ПРОВЕЖДАНЕ НА ПРОЦЕДУРАТА** |

**1. Общи положения**

1.1. Процедурата се открива със Заповед на изпълнителния директор, издадена във основа на Решение на съвета на директорите на „Автомагистрали“ ЕАД, за провеждане и утвърждаване на документацията.

1.2. Проявилите интерес поканени кандидати получават екземпляр от документацията от деловодството на „Автомагистрали“ ЕАД.

1.3. Техническият секретар/Деловодителят изготвя и поддържа – Регистър на постъпилите оферти за настоящата поръчка в „Автомагистрали“ ЕАД, в който се завеждат с регистрационни номера всички документи свързани с поръчката (заповеди, протоколи, декларации, решения, оригиналът на документациятаи др.).

1.4. Техническият секретар/Деловодителят завежда с регистрационен номер подадените от участниците оферти за участие в поръчката, като отбелязва върху тях по траен начин, регистрационния номер и датата на подаване. Получените оферти от участниците се съхраняват в каса, до датата на провеждане на процедурата. На всеки един участник, техническия секретар предоставя лист с отбелязан на него регистрационен номер и дата на подаване на офертата за участие в процедура.

**2. Комисия за разглеждане, оценка и класиране на офертите**

**2.1.** Възложителят назначава комисия за разглеждане, оценка и класиране на офертите след изтичане на срока за приемане на офертите.

**2.2.** Възложителят определя за членове на комисията лица, които нямат конфликт на интереси с участниците.

**2.3.** Членовете на комисията са длъжни да пазят в тайна обстоятелствата, които са узнали във връзка със своята работа в комисията.

**2.4.** Членовете на комисията представят на Възложителя декларация, за съответствие на изискванията по т. 2.2. след получаване на списъка с участниците и на всеки етап от процедурата, когато настъпи промяната в декларираните обстоятелства.

**2.5.** Всеки член на комисията е длъжен да си направи самоотвод, когато установи, че:

1. по обективни причини не може да изпълнява задълженията си;

2. е възникнал конфликт на интереси.

**2.6.** След изтичане на срока за получаване на оферти за участие в поръчката, назначена от Възложителя комисия разглежда, оценява и класира представените оферти.

2.7. Получените оферти се предават от техническия секретар на председателя на комисията. В случай, че няма такива, техническият секретар уведомява председателя на комисията.

2.8. Поръчката може да се проведе и когато е подадена само една оферта за участие. Участникът се обявява за спечелил по предложената от него цена и предложение за изпълнение на поръчката, които отговарят на първоначално обявените условия.

2.9. Председателят на комисията отваря офертите на участниците по реда на тяхното постъпване в деловодството на Възложителя, като съобщава имената на съответния участник.

2.10. Комисията преглежда документите за съответствието им с поставените изисквания на Възложителя. В случай, че се установи непълнота на представените документи или несъответствие с поставените изисквания, участникът се отстранява от участие.

2.11. След преглед на представените документи и установяване на съответствието им с поставените изисквания на Възложителя, комисията пристъпва към отваряне на пликовете с надпис „Ценово предложение”. Председателят на комисията отваря пликовете с надпис „Ценово предложение” на допуснатите до този етап участници, като съобщава името на всеки участник, чието ценово предложение се отваря и оповестява предложената от него цена за изпълнение на поръчката/договора. Ценовите предложения се подписват поне от двама от членовете на комисията.

2.12. Комисията изготвя протокол за извършените от нея действия по провеждане на поръчката, който се подписва от всички членове на комисията и се предоставя на изпълнителния директор на „Автомагистрали“ ЕАД /Възложител/ за утвърждаване. Протоколът се изготвя в един екземпляр. Преписи от протокола се предоставят на участниците при поискване. Протоколът се завежда с регистрационен номер и се класира в папката с името на обекта/обектите, предмет на процедура.

2.13. При възникване на обстоятелства, които правят невъзможно откриването на поръчката или нейното приключване, комисията съставя протокол, въз основа на който Възложителят определя провеждането на нова поръчка или прекратява същата.

|  |
| --- |
| **VI. РЕШЕНИЕ ЗА ИЗБОР НА ИЗПЪЛНИТЕЛ** |

**1. Определяне на изпълнител на поръчката**

1.1.След утвърждаване на протокола Възложителят издава решение за определяне на изпълнител или за прекратяване на процедурата.

1.2.Възложителят определя за изпълнител на поръчката участник, за когото са изпълнени следните условия:

1.2.1. не са налице основанията за отстраняване от процедурата и отговаря на критериите за подбор;

1.2.2. офертата на участника е получила най-висока оценка при прилагане на предварително обявените от Възложителя условия и избрания критерий за възлагане.

|  |
| --- |
| **VІI. СКЛЮЧВАНЕ НА ДОГОВОР** |

**1. Сключване на договор**

1.1.Възложителят сключва договор с участника, класиран на първо място и определен за изпълнител.

1.2.При отказ на участника, класиран на първо място, да сключи договор, Възложителят може да прекрати процедурата или да определи за изпълнител втория класиран участник и да сключи договор с него.

1.3.Договорът се сключва в съответствие с предложението от офертата на участника, въз основа на който е определен за изпълнител. Когато за изпълнител е определено обединение, участниците в обединението носят солидарна отговорност за изпълнение на договора.

1.4.В случай че определеният изпълнител е неперсонифицирано обединение на физически и/или юридически лица, договорът се сключва, след като изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

1.5.Лицето, определено за изпълнител трябва да отговаря на изискванията и ограниченията по документацията към момента на сключване на договора.

**2. Документи, които избраният изпълнител представя при сключване на договора**

2.1**.** Преди сключването на договора, участникът, определен за изпълнител, представя следните документи:

2.1.1. свидетелство за съдимост;

2.1.2. удостоверение от органите по приходите и удостоверение от общината по седалището на участника за липса на задължения към държавата или общината;

2.1.3. удостоверение издадено от Агенцията по вписванията, за липса на вписани обстоятелства относно несъстоятелност и ликвидация на участника.

2.1.4. актуални документи удостоверяващи съответствието с поставените критерии за подбор.

2.2.Когато участникът, определен за изпълнител, е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен.

2.3**.** Когато в държавата, в която участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен.

2.4.Когато декларация няма правно значение, участникът представя официално заявление, направено пред компетентен орган в съответната държава.

|  |
| --- |
| **VІІI. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ** |

**1. Общи указания - разяснения**

**1.1**. Лицата могат да поискат писмено от Възложителя разяснения по условията за провеждане на процедурата до 2 (два) дни преди изтичане на срока за получаване на офертите.

1.2. Възложителят предоставя разясненията в 1 (един) дневен срок от получаване на искането. В разяснението не се посочва лицето, направило запитването. Писмени разяснения по условията на процедурата се изпращат на всички участници, получили документацията за участие.

1.3. Искането за разяснение се изпраща на e-mail: info@avtomagistrali.com

**2. Разходи по подготовка на офертата**

Всички разходи, свързани с участието, включително и разходите във връзка с проучванията и запознаването с обекта, са изцяло за сметка на заинтересованите лица, съответно на участниците.

**3. Обмяна на информация**

**3.1.** До приключване на процедурата за възлагане на поръчката не се позволява размяна на информация по въпроси, свързани с провеждането и, между заинтересовано лице, участник или техни представители и:

а) органите и служители на възложителя, свързани с провеждането на процедурата;

б) органите, длъжностните лица, консултантите и експертите, участвали в изработването и приемането на документацията за участие.

**3.2.** Органите, длъжностните лица, консултантите и експертите, имащи отношение към провеждането на процедурата, нямат право да разгласяват информация относно извършваните от тях действия по или във връзка с откритата процедура, освен в случаите и по реда, определени с документацията.

|  |
| --- |
| **IX. ЗАКЛЮЧИТЕЛНИ УСЛОВИЯ** |

**1. Сроковете, посочени в тази документация се изчисляват, като следва:**

1.1.При определяне на срокове, които са в дни и се броят след определено действие или събитие, не се брои деня на настъпване на действието или събитието.

1.2.Когато срокът изтича определено число дни преди известен ден, този ден се взема предвид при определяне на датата, до която се извършва съответното действие. Когато последният ден от срока е неприсъствен, срокът изтича в първия присъствен ден.

1.3**.** Последният ден на срока изтича в момента на приключване на работното време на Възложителя.

1.4. **Сроковете в документацията са в календарни дни.** Когато срокът е в работни дни, това е изрично указано при посочването на съответния срок.